VIDEO EXCLUSIV CTP, despre următorul antrenor al Simonei Halep: "După ce s-a întâmplat cu acel 'Martalogu', nu îmi mai asum"
CTP crede că Darren Cahill ar fi opțiunea ideală pentru Simona Halep, în ceea ce privește numirea unui antrenor.
Deși tehnicianul australian este angajat de Jannik Sinner și, în consecință, sunt șanse mici ca acesta să revină aproape de româncă, CTP și-ar dori să îl vadă pe Cahill ocupând această poziție. În același interviu, a menționat că Horia Tecău ar putea să nu fie opțiunea ideală pentru postul de următor antrenor al Simonei Halep, întrucât cei doi tenismeni din Constanța sunt apropiați ca vârstă, iar dublei campioane de Grand Slam i-ar putea folosi mai mult un antrenor cu experiență.
CTP: "După ce s-a întâmplat cu acel 'Martalogu', sau cum îl cheamă, nu îmi mai asum nicio predicție."
Întrebat dacă Horia Tecău ar fi un candidat potrivit pentru postul de viitor antrenor al Simonei Halep, Cristian Tudor Popescu a răspuns sincer: "Eu n-aș mai îndrăzni să fac vreo predicție în legătură cu următorul antrenor al Simonei. După ce s-a întâmplat cu acel 'Martalogu', sau cum îl cheamă, nu îmi mai asum nicio predicție.
Despre Horia Tecău pot să spun atât: a fost un excelent jucător de dublu. După sau chiar înaintea lui Andrei Pavel ca importanță în istoria tenisului românesc... a fost dublu campion de Grand Slam, număr unu mondial la dublu.
"Horia Tecău e încă foarte tânăr în acestă meserie. Simona Halep are nevoie de cineva cu experiență."
A fost un jucător de mare clasă, dar are experiență puțină ca antrenor. E încă foarte tânăr în această meserie. Simona Halep are nevoie de cineva cu experiență.
Simona însăși e foarte experimentată, matură. Cred că Simona Halep și Horia Tecău sunt prea apropiați, ca vârstă. Cel mai bine ar fi să revină Darren Cahill, după părerea mea," a afirmat Cristian Tudor Popescu, în exclusivitate pentru PRO TV și Sport.ro.
"Când ia bătaie ai noștri, toată supărarea intră în mine. Îmi vine să mă bag în televizor și să fac eu mai bine decât ei ce face ei acolo. Mă fac antrenorul tău.
Dacă din clipa asta, tu ai să fii Simona Halep, iar eu Petrică Martalogu'. N-ai ce să fac, n-ai ce, nu insist...," este o parte din discursul amuzant ținut de Celentano.
Urmăriți SPORT.RO și pe Google News